Aalborg

mionsamhail|250px|Aalborg: Radharc na cathrach

Cathair sa Danmhairg is ea Aalborg nó Ålborg. Tá an chathair suite cois caoláire Limfjord i dtuaisceart na hIútlainne, leithinis mhór idir an Mhuir Bhailt agus an Mhuir Thuaidh. Tá tuairim is 105,000 duine ina gcónaí sa chathair féin (2012) agus breis is 126,000 duine má chuirtear fo-bhaile Nørresundby san áireamh. Is iad na cathracha Odense, Aarhus agus Cóbanhávan amháin atá níos mó ná Aalborg. Mar sin, is í Aarhus an ceathrú cathair is mó sa Danmhairg. 

Tá calafort tábhachtach ann agus aerfort sách mór chomh maith. Iompraíonn lastlonga an comhlachta Royal Arctic Line lasta idir príomhchathair Nuuk sa Ghraonlainn agus calafort Aalborg sa Danmhairg. Is é Aalborg Lufthavn an tríú aerfort is mó sa Danmhairg atá suite i Lindholm in iarthuaisceart na cathrach. Is féidir eitilt ó Aalborg go hOileáin Fharó. 

Chomh maith le sin tá dhá ollscoil suite sa chathair. Ollscoil Teicneolaíochta Aalborg (bunaithe sa bhliain 1974) agus Ardscoil Cheoil Tuaisceart na hIútlainne (Nordjysk Musikkonservatorium). Is féidir ceachtanna ceoil clasaiceach chomh maith le ceachtanna ceoil nua-aimseartha le freastail ar an gceolscoil. 
 Íomhánna 

 Daoine cáiliúla 
 Jørn Utzon, ailtire cáiliúil (ina measc ceoláras Sydney san Astráil)
 Ebbe Sand, peileadóir sacair 

 Comhchathracha 
Tá Aalborg nasctha le neart bailte nó cathrach ar fud na cruinne, ina measc 
 20px Gaillimh
 20px Dún Éideann, Albain
 20px Nuuk, An Ghraonlainn
 20px Húsavík, An Íoslainn
 20px Fuglafjørður, Oileáin Fharó

 Naisc sheachtracha 
 Ceolscoil Nordjysk Musikkonservatorium: musikkons.dk 
 Ollscoil Aalborg: aau.dk

 Turasóireacht Aalborg: visitaalborg.com
 Cathair Aalborg: aalborgkommune.dk 

Catagóir:Cathracha na Danmhairge